Nico van Gijsen: Spaar vir 'n jaar help skaars | Netwerk24
Man vasgetrek oor R8 miljoen se wol
'n Man (37) verskyn Donderdag in die hof in Fouriesburg nadat die polisie wol van R8 miljoen wat vermoedelik gesteel is, in sy besit gevind het.
Valke soek na vrou wat bedrog pleeg
Die Valke in die Oos-Kaap is op soek na 'n vrou wat haar voormalige werkgewer uit sowat R500 000 bedrieg het.
Vrou glo Donderdag in hof ná een van tweeling ontvoer is
Die omstandighede rondom die inhegtenisneming van 'n 18-jarige vrou, wat met die ontvoering van 'n tweelingseuntjie van twee maande oud in Parow, Kaapstad verbind word, word tans deur geheimsinnigheid omhul.
Graeme wil KSA-pos voltyds langtermyn beklee
Graeme Smith is aanvanklik net vir drie maande as Krieket Suid-Afrika (KSA) se direkteur van krieket aangestel, maar hy het Woensdag erken dat hy dié pos graag voltyds wil beklee.
Vyfstel-dramas oorskadu Novak, Roger se seges
Die Grand Slam-meesters Novak Djokovic en Roger Federer het Woensdag onderskeidelik 95 en 92 minute geneem om hul plekke in die derde ronde van die Australiese Ope te bespreek. Maar hul oortuigende oorwinnings was nie die storie van die dag nie.
Skreeuende Serena seëvier oor Sloween
As jy 'n telling van 6-2, 6-3 sien – en opmerk dat die vrou in die wenkamp ene Serena Williams is – is dit maklik om aan te neem dat sy maar net nóg 'n speler 'n tennisles gegee het.
Eskom delf diep in noodvoorraad om beurtkrag af te weer
Eskom het Woensdagaand gesê dat hy "omvattend" gebruik moet maak van sy noodhulpbronne om beurtkrag te verhoed.
Neksa se nuwe direksie bekend gemaak
Gwede Mantashe, minister van minerale bronne en energie, het Woensdag die nuwe lede van die direksie van die Suid-Afrikaanse Kernenergiekorporasie (Neksa) bekend gemaak.
Motsepe, Jonas deel van 'Span SA' in Davos
Minder ministers en verteenwoordigers van staatsondernemings is vanjaar by die Wêreld- Ekonomiese Forum in Switserland.
SA 30 jaar ná 2 Februarie 1990
Volgende Sondag is dit 30 jaar sedert FW de Klerk, as staats-hoof, die Rubicon oorgesteek het waar PW Botha, vader van die drieka-merparlement, op die nipper voor vas-gesteek het.
Cyril kort 'n Dutchman met durf in kabinet
Ek is seker pres. Cyril het die naweek een oog op die krieket gegooi terwyl hy sy ander oog op kamerade Mabuza en Ace se pokerhande op die ANC se konkelberaad in Pretoria gehad het.
Vryburger: Zuma het nou Zondo-koors onder lede
Finansminister Tito Mboweni het nou al weer las van die linkse vlooie in die ANC se pels, die SAKP en Cosatu.
Gevierde Ashkenazy (82) klaar met openbare lewe
Vladimir Ashkenazy se jare lange bestuurder het die uittrede van dié deurwinterde en wêreldbekende pianis en dirigent op 17 Januarie aangekondig en gesê dit tree dadelik in werking. Ashkenazy is 82 jaar oud.
Medeskepper van Monthy Python (77) dood
Die grapjas Terry Jones, onder meer die medeskepper van die Britse komediegroep Monty Python, is Dinsdag in die ouderdom van 77 dood.
'Bad Boys' terug in fliekteaters
In die sleurstroom van die #MeToo-beweging in Hollywood kom die rolprent Bombshell.
Interne gestoei kan Fiat-troue kelder
Nog 'n groot samesmelting tussen twee Europese motorreuse lê op die horison en wag. Maar dit blyk glad nie maklik te wees nie. Brett Hamilton vertel meer.
Nuwe Corsa het billike kans – teen regte prys
Opel maak gereed vir 'n groot aanslag vanjaar op die plaaslike mark met minstens vier nuwe modelle wat deur die loop van die jaar hul opwagting op ons paaie kan maak.
Taai Taye kén van vasbyt in Arabiese sand
Om die Dakar-veldtydren, die wêreld se grootste, langste en gewis moeilikste motorsport­ren te wen, verg uithouvermoë soos min.
Nico van Gijsen: Spaar vir 'n jaar help skaars
Deur Nico van Gijsen, Raad met jou Rande 06 Januarie 2019 00:27
Die dag voor Kersfees kry ek 'n oproep van iemand wat vra of ek hom kan help. Hy en sy vriendin het besluit om te begin spaar, R1 000 per maand.
Nico van Gijsen
Beleggings is wat ek doen, so hoe moeilik kan dit tog nou wees?
Moeiliker as wat jy dink.
My eerste vraag is altyd, vir hoe lank wil jy spaar? Dit sal bepaal hoeveel beleggingsrisiko ons kan aanneem en dus watter fondse ons gaan gebruik.
Vir so 'n jaar, antwoord hy op dié vraag. Hy wil toe dadelik weet hoeveel ek dink hy só bymekaar sal kan maak.
'n Jaar, veral as jy maandeliks spaar, is te kort vir 'n belegging as jou doelwit kapitaalgroei is. Om ordentlike groei te kry, moet jy in aandele belê. En die markrisiko is te hoog om in aandele te belê as jy net vir 'n jaar kan spaar. Jy het minstens so vyf jaar nodig.
Spaar oor 'n tydperk van net 'n jaar is bloot om geldjies bymekaar te maak vir 'n spesifieke doelwit. Byvoorbeeld om te gaan vakansie hou of so iets.
Om jou risiko te beperk, moet jy liefs in kontant spaar – in 'n geldmarkfonds of in die bank.
Terug by sy vraag oor hoeveel hy kan verwag. Kom ons sê jy kan 6% rente kry op jou geld.
Baie mense meen dat as jy R12 000 oor 'n jaar gespaar het – R1 000 per maand – plus die 6% rente daarop, dan moet hulle mos R12 720 terugkry.
En dan is hulle ongelukkig as hulle net (in ons voorbeeld van R1 000 per maand teen 6% rente) R12 397,24 uitkry, met ander woorde effektief net sowat 3% op die totale bedrag gespaar.
Dis altyd 'n goeie plan om te spaar, maar vasbyt lewer die beste resultate op. Foto: iStock
Die antwoord hierop is heel eenvoudig. Dit is net die eerste maand se R1 000-premie wat die volle 6% groei vir die jaar kry. Die tweede maand se premie deel net in 11 maande se groei en so aan tot met die laaste premie, wat net vir 'n maand groei kan kry.
Spaar is altyd 'n langtermyndoelwit. Kom ons sê in ons voorbeeld die persoon kon sy R1 000 per maand vyf jaar lank spaar. Ek sou dan beslis nie die geld alles in 'n geldmarkfonds belê het nie, maar ter wille van 'n vergelyking, kom ons hou by die 6% groei per jaar. Ná vyf jaar sal hy R70 119 uitkry.
Dit is 'n saamgestelde opbrengs van sowat 17% op die totale bedrag van R60 000 (R1 000 per maand maandeliks oor vyf jaar) belê. Dit verteenwoordig net 'n raps meer as 3% per jaar gemiddeld op die totale bedrag belê (weens die tydfaktor wat die maandelikse premies aan groei blootgestel is, soos hierbo verduidelik).
Kom ons sê hy belê vir 'n verdere vyf jaar steeds net R1 000 per maand teen dieselfde rente.
Dan sal hy hierop weer R70 119 uitkry, soos hierbo. Dit is egter wat met die eerste vyf jaar se geld, daardie eerste R70 119, gebeur wat belangrik is. Dit alleen sal vir hom R93 835 in die sak bring, 'n samegestelde groei van sowat 34% – en sal hy ná tien jaar kan spog met 'n neseier van (R93 835 + R70 119) R163 954.
En so sal sy geld vermenigvuldig hoe langer hy spaar. Spaar is altyd 'n langtermyn-ding.
Nico van Gijsen, 'n gesertifiseerde finansiële beplanner en belastingpraktisyn, is besturende direkteur van Finlac en 'n lid van Fisa. Lesers kan navrae aan hom stuur deur te skryf aan Raad met jou Rande, Posbus 8422, Johannesburg 2000 of nico@finlac.com; Twitter: @Nicovangijsen.